Κωνσταντίνος Παναγιωτάκος

Ο Κωνσταντίνος Π. Παναγιωτάκος (2 Δεκεμβρίου 1917 - 29 Μαίου 1993) ήταν Έλληνας διπλωμάτης και συγγραφέας. 

 Βιογραφικά στοιχεία 

Γεννήθηκε στην Ζυρίχη το 1917, γιος του ιατρού και πολιτικού Παναγιώτη Παναγιωτάκου.

Διπλωματούχος Νομικής του Πανεπιστημίου Αθηνών (1940), ανακηρύχτηκε διδάκτωρ Πολιτικών Επιστημών (1944) και υφηγητής του Δημοσίου Δικαίου (1948).

Εισήχθη στο Διπλωματικό Σώμα στο 1947 και υπηρέτησε στην Ιερουσαλήμ, στη Μασσαλία, στην Τρίπολη, στην Άγκυρα και στη Βοστώνη. Προήχθη σε πρέσβυ το 1966 επί κυβέρνησης Στέφανου Χ. Στεφανόπουλου.

Υπηρέτησε ως πρέσβης της Ελλάδος στo Νέο Δελχί (1968 - 1969), στο Συμβούλιο της Ευρώπης (1969) και στην Λευκωσία (1970-1972). Διετέλεσε υπηρεσιακός υφυπουργός Εξωτερικών στην κυβέρνηση Γ. Παπαδόπουλου το 1972Κυβέρνηση Παπαδοπουλου, από την Γενική Γραμματεία Κυβέρνησης. Στην συνέχεια διορίστηκε μόνιμος αντιπρόσωπος της Ελλάδας στον Οργανισμό Ηνωμένων Εθνών (1972-1973).  Το 1974 υπηρέτησε ως Πρέσβης στην Ουάσιγκτον (1974).  

Το 1978 παραιτήθηκε από το Διπλωματικό Σώμα και επικεντρώθηκε στο συγγραφικό του έργο.

Με την σύζυγό του Ειρήνη απέκτησε έναν γιο.

 Το "Μνημόνιο Παναγιωτάκου" 

Στα μέσα της δεκαετίας του 1970 διέρρευσε από την Αρχιεπισκοπή Κύπρου ένα έγγραφο που αποδόθηκε στον Κωνσταντίνο Παναγιωτάκο, γνωστό ως «Μνημόνιο Παναγιωτάκου». Το έγγραφο αυτό φερόταν να ζητά τη συνεργασία της Τουρκίας για την ανατροπή του Αρχιεπισκόπου Μακαρίου. Μετά τη δημοσιότητα που έλαβε, ο ίδιος ο Παναγιωτάκος ζήτησε τη διεξαγωγή Ένορκης Διοικητικής Εξέτασης.

Η έρευνα ανατέθηκε από το Υπουργείο Εξωτερικών στον Αρεοπαγίτη Σόλωνα Ράγκα και το πόρισμα της 12ης Μαΐου 1975 κατέληξε ότι το αποκαλούμενο «Μνημόνιο Παναγιωτάκου» δεν ήταν αυθεντικό, χαρακτηρίζοντάς το όχι μόνο πλαστό αλλά και ανύπαρκτο, καθώς ουδέποτε εντοπίστηκε πρωτότυπο έγγραφο.Καθημερινή, Τόμος 77, Αριθμός 23331, 25 Ιουλίου 1996, επιστολή Παύλου Κ. Παναγιωτάκου: «Το “μνημόνιο” Παναγιωτάκου».

Παρά τα παραπάνω, το «Μνημόνιο» έχει επανεμφανιστεί σε διάφορες δημοσιεύσεις. Μνημονεύθηκε, μεταξύ άλλων, στο άρθρο του Γ. Α. Λεονταρίτη «Η ΣΙΑ πίσω από το πραξικόπημα στην Κύπρο» στην εφημερίδα Καθημερινή (20 Ιουλίου 1996),Καθημερινή, Τόμος 77, Αριθμός 23327, 20 Ιουλίου 1996, άρθρο Γ. Α. Λεονταρίτη: «Η ΣΙΑ πίσω από το πραξικόπημα στην Κύπρο». καθώς και σε διαδικτυακό άρθρο της ιστοσελίδας Protagon (Ιούλιος 2024).Protagon.gr, άρθρο: «Όταν η Χούντα ζητούσε τη βοήθεια της Τουρκίας για να ανατρέψει τον Μακάριο», 13 Ιουλίου 2024.

 Συγγραφικό έργο 

 Τυπικόν Διπλωματικής και Προξενικής Αλληλογραφίας, Β. Υπουργείον Εξωτερικών, Εθνικόν Τυπογραφείον 1960, 1965 (Β' Έκδοσις)
 Στην Πρώτη Γραμμή Αμύνης, 1978, 1980 (γ' έκδοση).
 Ανάλεκτα Περί Κυπριακού και Φακέλλου, 1984.
 Κύπρος. Ο Φάκελλος της Μεγάλης Προδοσίας, Φιλιππότης 1986.
 30 Καυτά Μερόνυχτα (15 Ιουλίου - 15 Αυγούστου 1974). Η Κυπριακή Τραγωδία από την Σκοπιά του Αμερικανικού Τύπου,  Φιλιππότης 1987.
 Πολλές δημοσιεύσεις στον τομέα του Διεθνούς Δικαίου. 

 Παραπομπές 

Κατηγορία:Έλληνες διπλωμάτες
Κατηγορία:Έλληνες υφυπουργοί Εξωτερικών